techiaith/cofnodycynulliad_en-cy huggingface dataset:
English: Well, I think it's always preferable, as David Melding's question implies, to legislate in a way which is as accessible as possible, but it's sometimes the case, when reform in a particular area is particularly intense, that can sometimes be the least convenient point at which to consolidate the law. But I do reassure him there are at least two consolidation Bills, which, whilst they haven't reached the Senedd yet, will be available to the Government in a new Senedd to start with their new statutory obligations. And I do celebrate that this Senedd has passed the legislative underpinning for that consolidation process, which I know he is an advocate for himself. And the sorts of challenges that he is setting us, as a Government, will be facilitated by the fact the Senedd has passed that legislation.
Welsh: Wel, rwy'n credu ei bod bob amser yn well, fel y mae cwestiwn David Melding yn ei awgrymu, i ddeddfu mewn ffordd sydd mor hygyrch â phosibl, ond weithiau mae'n wir, pan fydd diwygio mewn maes penodol yn arbennig o ddwys, gall hynny fod y pwynt lleiaf cyfleus weithiau i atgyfnerthu'r gyfraith. Ond rwy'n ei sicrhau bod o leiaf ddau Fil cydgrynhoi, a fydd, er nad ydyn nhw wedi cyrraedd y Senedd eto, ar gael i'r Llywodraeth mewn Senedd newydd i ddechrau gyda'i rhwymedigaethau statudol newydd. Ac rwy'n dathlu bod y Senedd hon wedi pasio'r sail ddeddfwriaethol ar gyfer y broses atgyfnerthu honno, y gwn ei fod ef yn eiriolwr drosto ei hun. Ac mae'r mathau o heriau y mae'n eu gosod i ni, fel Llywodraeth, yn cael eu hwyluso gan y ffaith bod y Senedd wedi pasio'r ddeddfwriaeth honno.
English: The Senedd has seen the Government progress its ambitions for increased content about Welsh law, including steps to improve explanatory notes, to develop a new Law Wales website and to begin the work to organise and publish law by subject, rather than chronologically.
Welsh: Mae'r Senedd wedi gweld y Llywodraeth yn datblygu ei huchelgeisiau ar gyfer mwy o gynnwys ynghylch cyfraith Cymru, gan gynnwys camau i wella nodiadau esboniadol, i ddatblygu gwefan newydd Cyfraith Cymru ac i ddechrau'r gwaith o drefnu a chyhoeddi cyfraith fesul pwnc, yn hytrach nag yn gronolegol.
English: Thank you for that reply. And I do welcome the efforts that have been made, which I think are quite considerable. And do you agree with me that good quality legal literature is really important, not only for the informed citizen, but for the many high street solicitors out there that will be the initial point of contact for people having a query on Welsh law in key public service areas, and so that they can signpost and, then, see where they may need to develop more knowledge and seek that advice, that they can, at least, have that sort of portal, which will give them a good place to get a summary of current law?
Welsh: Diolch i chi am yr ateb hwnnw. Ac rwy'n croesawu'r ymdrechion sydd wedi'u gwneud, sydd, yn fy marn i, yn eithaf sylweddol. Ac a ydych chi'n cytuno â mi fod llenyddiaeth gyfreithiol o ansawdd da yn wirioneddol bwysig, nid yn unig i'r dinesydd gwybodus, ond i'r cyfreithwyr niferus ar y stryd fawr? Y nhw fydd yn bwynt cyswllt cychwynnol i'r bobl sydd ag ymholiad o ran cyfraith Cymru mewn meysydd gwasanaeth cyhoeddus allweddol, ac fe allan nhw gyfeirio pobl ac yna weld ble y gallai fod angen iddyn nhw ddatblygu mwy o wybodaeth a cheisio'r cyngor hwnnw, ac y gallan nhw, o leiaf, gael y math hwnnw o borth, a fydd yn rhoi lle da i gael crynodeb o'r gyfraith bresennol?
English: Yes, indeed. I do support that ambition. I would have hoped by now to have been able to make sure the Law Wales website, in its new revamped format, would be live, and also I think to have made more progress on the bilingual publication of legislation on the legislation.gov.uk website. Both those projects were somewhat delayed during the response to COVID, if you like. But we have made progress in building the new Law Wales site. Work on transferring content to it was under way when resources unfortunately had to be diverted to tackle COVID. But I absolutely hope we'll be in a position very soon to make that go live, and for that to be a way of attracting comment, both from practitioners, but other industry bodies about their legal perspectives. It is essential, as he says, to make sure that that rich commentary on the law that we pass is available and readily available, both to the interested member of the public, but also, importantly, to practitioners and intermediaries. And I hope we'll have more to say about that before the end of the Senedd term.
Welsh: Ie, yn wir. Rwy'n cefnogi'r uchelgais hwnnw. Roeddwn i wedi gobeithio erbyn hyn gallu sicrhau y byddai gwefan Cyfraith Cymru, yn ei fformat newydd, yn fyw, a hefyd wneud mwy o gynnydd o ran cyhoeddi deddfwriaeth yn ddwyieithog ar wefan legislation.gov.uk. Cafodd y ddau brosiect hynny eu gohirio i raddau yn ystod yr ymateb i COVID, os dymunwch chi. Ond rydym ni wedi gwneud cynnydd o ran datblygu safle newydd Cyfraith Cymru. Roedd gwaith ar drosglwyddo cynnwys iddi ar y gweill pan oedd yn rhaid dargyfeirio adnoddau yn anffodus i fynd i'r afael â COVID. Ond rwy'n gobeithio'n fawr y byddwn ni mewn sefyllfa'n fuan iawn i wneud hynny'n fyw, ac i hynny fod yn ffordd o ddenu sylwadau, gan ymarferwyr, ond hefyd gan gyrff eraill y diwydiant ynghylch eu safbwyntiau cyfreithiol. Mae'n hanfodol, fel y dywed, sicrhau bod y sylwebaeth gyfoethog honno ar y gyfraith yr ydym ni'n ei phasio ar gael ac ar gael yn rhwydd, i'r aelod o'r cyhoedd sydd â diddordeb, ond hefyd, yn bwysig iawn, i ymarferwyr a chyfryngwyr. Ac rwy'n gobeithio y bydd gennym fwy i'w ddweud am hynny cyn diwedd tymor y Senedd.
English: Item 3 on the agenda this afternoon is the business statement and announcement, and I call on the Minister for Finance and Trefnydd, Rebecca Evans.
Welsh: Eitem 3 ar yr agenda y prynhawn yma yw'r datganiad a chyhoeddiad busnes, ac rwy'n galw ar y Gweinidog Cyllid a Threfnydd, Rebecca Evans.
English: Diolch. There are no changes to this week's business. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch. Nid oes unrhyw newidiadau i fusnes yr wythnos hon. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau'n electronig.
English: I'm grateful to Paul Davies for raising both of these important issues, and Welsh Government absolutely understands the importance of the tourism sector to huge swathes of Wales, and we're very keen to support the sector in as best a way as we possibly can. I know the Deputy Minister will be listening and considering the request for a specific statement on support, but I would like to reflect on the package of support that the Welsh Government has put in place for business. It is the most generous anywhere in the United Kingdom, and, actually, the funding that the Welsh Government has passed on to businesses here in Wales actually exceeds the consequential funding that we've received from the UK Government in respect of business support, and I think that demonstrates the priority that we are putting on the sector. But I'm sure that the Deputy Minister will be considering what you've said very carefully. Again, I do share Paul Davies's concern about access to banking facilities and cash within local communities. The First Minister is very keen to pursue the idea of a community bank for Wales, and I know that my colleague Ken Skates has been working on this particular idea with Banc Cambria and the Wales Co-operative Centre, and I will ask the Minister to provide all colleagues with an update on that work, because I know it's of particular interest to all of us to ensure our constituents have access to the facilities they need.
Welsh: Rwy'n ddiolchgar i Paul Davies am godi'r ddau fater pwysig hyn, ac mae Llywodraeth Cymru yn deall yn iawn bwysigrwydd y sector twristiaeth i rannau helaeth iawn o Gymru, ac rydym ni'n awyddus iawn i gefnogi'r sector yn y ffordd orau bosibl. Gwn i y bydd y Dirprwy Weinidog yn gwrando ac yn ystyried y cais am ddatganiad penodol ar gymorth, ond hoffwn i ystyried y pecyn cymorth y mae Llywodraeth Cymru wedi'i roi ar waith ar gyfer busnes. Dyma'r un mwyaf hael yn unrhyw fan yn y Deyrnas Unedig ac, mewn gwirionedd, mae'r cyllid y mae Llywodraeth Cymru wedi'i drosglwyddo i fusnesau yma yng Nghymru mewn gwirionedd yn fwy na'r cyllid canlyniadol yr ydym ni wedi'i gael gan Lywodraeth y DU o ran cymorth busnes. Rwy'n credu bod hynny'n dangos y flaenoriaeth yr ydym ni'n ei rhoi i'r sector. Ond rwy'n siŵr y bydd y Dirprwy Weinidog yn ystyried yr hyn yr ydych chi wedi'i ddweud yn ofalus iawn. Unwaith eto, rwy'n rhannu pryder Paul Davies ynghylch cyfleoedd i fanteisio ar gyfleusterau bancio ac arian parod mewn cymunedau lleol. Mae'r Prif Weinidog yn awyddus iawn i fynd ar drywydd y syniad o fanc cymunedol i Gymru, ac rwy'n gwybod bod fy nghyd-Aelod Ken Skates wedi bod yn gweithio ar y syniad penodol hwn gyda Banc Cambria a Chanolfan Cydweithredol Cymru. Byddaf i'n gofyn i'r Gweinidog roi'r wybodaeth ddiweddaraf i bob cyd-Aelod ynghylch y gwaith hwnnw, oherwydd rwy'n gwybod ei bod o ddiddordeb arbennig i bob un ohonom ni i sicrhau y gall ein hetholwyr ni fanteisio ar y cyfleusterau sydd eu hangen arnyn nhw.
English: I would like to ask for two Government statements, one a statement on designation of something as a sport or whether it's play and leisure. I would suggest designating anything that is an Olympic event as a sport. Now, this designation has a major impact on when a facility can reopen and what tier it reopens in, and I think that there are a lot of people who are very concerned that they are actually sports that have been treated as if they are play and leisure. The second one I'd like to ask, and Huw Irranca-Davies and I raised it a month ago, is for a statement on supply teachers and the way they're employed. I'm making a further request for a statement on supply teachers. My view on how poorly supply teachers are treated is well known, and I would like to see them employed directly by local authorities or groups of local authorities, but I just think we need a Government statement to explain why the Government does not support that.
Welsh: Hoffwn i ofyn am ddau ddatganiad gan y Llywodraeth, un datganiad ar ddynodi rhywbeth fel chwaraeon, neu a yw'n chwarae a hamdden. Byddwn i'n awgrymu y dylid dynodi unrhyw beth sy'n ddigwyddiad Olympaidd fel chwaraeon. Nawr, mae'r dynodi hwn yn cael effaith fawr ar yr adeg y gall cyfleuster ailagor a pha haen y mae'n ailagor ynddi, ac rwy'n credu bod llawer o bobl yn pryderu'n fawr eu bod yn chwaraeon sydd wedi eu trin fel pe baent yn chwarae a hamdden. Yr ail ddatganiad yr hoffwn i ofyn amdano, a gwnaeth Huw Irranca-Davies a minnau ei godi fis yn ôl, yw datganiad ynghylch athrawon cyflenwi a'r ffordd y maen nhw'n cael eu cyflogi. Rwy'n gwneud cais arall am ddatganiad ar athrawon cyflenwi. Mae fy marn i ynghylch triniaeth wael athrawon cyflenwi yn hysbys iawn, ac fe hoffwn i eu gweld yn cael eu cyflogi'n uniongyrchol gan awdurdodau lleol neu grwpiau o awdurdodau lleol. Ond rwy'n credu bod angen datganiad gan y Llywodraeth i egluro pam nad yw'r Llywodraeth yn cefnogi hynny.
English: Well, the regulations determine whether a business or premise must remain close at the different levels of alert, and guidance on what is or isn't allowed and what is allowed to open or has to remain closed is provided in the Welsh Government's control plan. At alert level 4, restrictions require all sports and leisure facilities to remain closed, and at alert level 3, sport and leisure facilities, including fitness studios and gyms are allowed to open, but ice rinks and bowling alleys must remain closed. As Mike Hedges says, indoor play centres, trampoline and skate centres must also remain closed at alert level 3, but following the representations that I've received and those that I know Mike Hedges has also received, when we are able to move to alert level 3, the Welsh Government will be revisiting guidance to provide any further clarification that may be required. And in respect of the request for the statement on supply teachers, I do know that the Minister for Education has written twice to Mike Hedges with some further information outlining the support, guidance and advice that the Welsh Government and the National Procurement Service have provided to supply teachers during the pandemic, and we do continue to liaise with our counterparts within the UK Government and all stakeholders to provide the very latest support and guidance. But, as I say, the Minister for Education will have heard the request for further information this afternoon.
Welsh: Wel, mae'r rheoliadau'n penderfynu a oes raid i fusnes neu safle aros ar gau ar y gwahanol lefelau o rybudd, ac mae Llywodraeth Cymru, yn ei chynllun rheoli, yn darparu canllawiau ar yr hyn sy'n cael agor neu sy'n gorfod aros ar gau. Ar lefel rhybudd 4, mae cyfyngiadau'n ei gwneud yn ofynnol i bob cyfleuster chwaraeon a hamdden aros ar gau, ac ar lefel rhybudd 3, mae cyfleusterau chwaraeon a hamdden, gan gynnwys stiwdios ffitrwydd a champfeydd, yn cael agor, ond rhaid i ganolfannau sglefrio ac aleau bowlio aros ar gau. Fel y dywed Mike Hedges, mae'n rhaid i ganolfannau chwarae dan do, a chanolfannau trampolîn a sglefrio aros ar gau ar lefel rhybudd 3 hefyd. Ond yn dilyn y sylwadau yr wyf i wedi'u cael a'r rhai y gwn i fod Mike Hedges wedi'u cael hefyd, pan fyddwn ni'n gallu symud i rybudd lefel 3, bydd Llywodraeth Cymru yn ailedrych ar y canllawiau i roi unrhyw eglurhad arall y gallai fod ei angen. Ac o ran y cais ynghylch y datganiad yn ymwneud ag athrawon cyflenwi, gwn i fod y Gweinidog Addysg wedi ysgrifennu ddwywaith at Mike Hedges gyda rhywfaint o wybodaeth ychwanegol yn amlinellu'r gefnogaeth, yr arweiniad a'r cyngor y mae Llywodraeth Cymru a'r Gwasanaeth Caffael Cenedlaethol wedi'u darparu i athrawon cyflenwi yn ystod y pandemig. Ac rydym ni'n parhau i gysylltu â'n cymheiriaid o fewn Llywodraeth y DU a'r holl randdeiliaid i ddarparu'r cymorth a'r arweiniad diweddaraf. Ond, fel y dywedais i, bydd y Gweinidog Addysg wedi clywed y cais am ragor o wybodaeth y prynhawn yma.
English: The Government will no doubt be aware of recent reports of care home staff having to take annual leave when they're required to self-isolate, and this is because the £96 per week statutory sick pay simply isn't enough to live on, especially when many people working in care homes have had to isolate a number of times. So do you agree with me that this is wrong, and that the situation needs rectifying? And can we therefore have a statement in response to the solution to this problem that is being pursued by the Scottish Government, where anyone earning £9.50 an hour or below have automatic entitlement to the self-isolation payments? I'm of the view that this is essential if we are to keep transmissions of COVID down.
Welsh: Mae'n siŵr y bydd y Llywodraeth yn ymwybodol o adroddiadau diweddar fod staff cartrefi gofal yn gorfod cymryd gwyliau blynyddol pan fydd yn ofynnol iddyn nhw hunanynysu, a'r rheswm dros hyn yw nad yw'r tâl salwch statudol o £96 yr wythnos yn ddigon i fyw arno, yn enwedig pan fydd llawer o bobl sy'n gweithio mewn cartrefi gofal wedi gorfod ynysu nifer o weithiau. Felly, a ydych chi'n cytuno â mi fod hyn yn anghywir, a bod angen unioni'r sefyllfa? Ac a gawn ni felly ddatganiad mewn ymateb i'r ateb i'r broblem hon y mae Llywodraeth yr Alban yn mynd ar ei thrywydd, lle mae gan unrhyw un sy'n ennill £9.50 yr awr neu'n is yr hawl awtomatig i'r taliadau hunanynysu? Rwyf i o'r farn bod hyn yn hanfodol os ydym eisiau cadw nifer yr achosion o COVID sy'n cael eu trosglwyddo i lawr.
English: Welsh Government has put in place the £500 payment for those individuals who are required to self-isolate as a result of the conditions of the pandemic, but I will ask the health Minister to review your comments this afternoon in specific regard to those care home staff who are now being asked to take annual leave, given the specific role that those care home workers play in the pandemic. FootnoteLink
Welsh: Mae Llywodraeth Cymru wedi neilltuo taliad o £500 ar gyfer yr unigolion hynny y mae'n ofynnol iddyn nhw hunanynysu o ganlyniad i amodau'r pandemig, ond gofynnaf i'r Gweinidog iechyd adolygu eich sylwadau y prynhawn yma gan roi sylw penodol i'r staff cartrefi gofal hynny y mae gofyn iddyn nhw nawr gymryd gwyliau blynyddol, o ystyried y swyddogaeth benodol y mae'r gweithwyr cartrefi gofal hynny'n ei chwarae yn y pandemig. FootnoteLink
English: You need to - . Sorry, you've only just unmuted, so can you start again, please?
Welsh: Mae angen ichi - . Mae'n ddrwg gennyf, dim ond newydd ddad-dawelu yr ydych chi, felly a wnewch ddechrau eto, os gwelwch chi'n dda?
English: Thank you. I wanted to raise a serious incident that took place at the Queensferry Gypsy and Traveller site managed by Flintshire County Council at the end of last month, which involved the mishandling of a COVID outbreak. An incident management team was set up, and somebody somewhere decided that - rather than asking the five families where someone had COVID to self-isolate, a decision was made to force everyone living on that site to become quarantined, regardless of whether or not they had tested negative. And what's more, a security firm was appointed to enforce this decision. I, frankly, know of no other instance where a whole street or a whole block of flats has been quarantined, and certainly not without putting in place arrangements to provide money to compensate people for loss of earnings, or the provision of essential food and medicines. So, I'm quite sure, if the incident management team dealing with the outbreak at the Driver and Vehicle Licensing Agency had decided all their staff had to be confined to the workplace, there would have been an outrage at this breach of their human rights. I want, therefore, Trefnydd, to ask if we could have a statement from the Deputy Minister, who is responsible for equalities, that there will be no reoccurrence of such a major breach of the Equalities Act 2010 and that local authorities are clear that security firms have no role in promoting good management of relations between tenants and landlords, which in any case is essential to achieve public health compliance with COVID regulations.
Welsh: Diolch. Roeddwn i eisiau codi digwyddiad difrifol ddiwedd y mis diwethaf ar safle Sipsiwn a Theithwyr Queensferry sy'n cael ei reoli gan Gyngor Sir y Fflint, a oedd yn ymwneud â cham-drin achosion o COVID. Cafodd tîm rheoli digwyddiadau ei sefydlu, a phenderfynodd rhywun yn rhywle - yn hytrach na gofyn i'r pum teulu lle'r oedd gan rywun COVID i hunanynysu, orfodi pawb sy'n byw ar y safle hwnnw i fynd i gwarantin, pa un a oedden nhw wedi profi'n negyddol ai peidio. Ac yn fwy na hynny, cafodd cwmni diogelwch ei apwyntio i orfodi'r penderfyniad hwn. A dweud y gwir, nid wyf i'n ymwybodol o unrhyw achos arall lle mae stryd gyfan neu floc cyfan o fflatiau wedi'i rhoi mewn cwarantin, a hynny heb roi trefniadau ar waith i ddarparu arian i ddigolledu pobl am golli enillion, na darparu bwyd a meddyginiaethau hanfodol. Rwy'n eithaf sicr, pe bai'r tîm rheoli digwyddiadau sy'n ymdrin â'r achosion yn yr Asiantaeth Trwyddedu Gyrwyr a Cherbydau wedi penderfynu bod yn rhaid cyfyngu eu holl staff i'r gweithle, fe fyddai dicter wedi'i fynegi am y tramgwyddo hyn ar hawliau dynol. Felly, hoffwn i ofyn, Trefnydd, a gawn ni ddatganiad gan y Dirprwy Weinidog, sy'n gyfrifol am gydraddoldeb, na fydd achos mor sylweddol o dorri Deddf Cydraddoldeb 2010 yn digwydd eto a bod awdurdodau lleol yn glir nad oes gan gwmnïau diogelwch unrhyw ran yn y gwaith o hyrwyddo rheolaeth dda ar y berthynas rhwng tenantiaid a landlordiaid, sydd beth bynnag yn hanfodol er mwyn sicrhau cydymffurfiaeth iechyd cyhoeddus â rheoliadau COVID.
English: Thank you. I know the Deputy Minister and Chief Whip will have been listening very carefully to that contribution. We do understand that Flintshire County Council is conducting its own inquiry at the moment into the events at the Riverside site, and we'll be keen to learn from their findings. I would mention, though, that the Welsh Government has been very keen to provide good advice to local authorities since the very start of the pandemic. Back on 26 March, we provided advice to local authorities on how they can best support Gypsy and Traveller communities on sites and on roadside encampments through the pandemic. And our advice is really clear, in that managing COVID-19 incidents on sites must be based on clear communication, building trust and taking time to ask what support is needed by those residents. But I know that the Deputy Minister and Chief Whip will have heard the request for the particular statement.
Welsh: Diolch. Rwy'n gwybod y bydd y Dirprwy Weinidog a'r Prif Chwip wedi bod yn gwrando'n astud iawn ar y cyfraniad hwnnw. Rydym ni'n deall bod Cyngor Sir y Fflint yn cynnal ei ymchwiliad ei hun ar hyn o bryd i'r digwyddiadau ar safle Glanyrafon, a byddwn ni'n awyddus i ddysgu o'u canfyddiadau. Er hynny, byddwn i'n sôn bod Llywodraeth Cymru wedi bod yn awyddus iawn i roi cyngor da i awdurdodau lleol ers dechrau'r pandemig. Yn ôl ar 26 Mawrth, rhoddwyd cyngor i awdurdodau lleol ar y ffordd orau o gefnogi cymunedau Sipsiwn a Theithwyr ar safleoedd ac ar wersylloedd ar ochr y ffordd drwy'r pandemig. Ac mae ein cyngor yn glir iawn, gan fod yn rhaid i reoli digwyddiadau COVID-19 ar safleoedd fod yn seiliedig ar gyfathrebu clir, meithrin ymddiriedaeth a chymryd amser i ofyn pa gymorth sydd ei angen ar y preswylwyr hynny. Ond gwn i y bydd y Dirprwy Weinidog a'r Prif Chwip wedi clywed y cais am y datganiad penodol.
English: I will ask the Minister for Economy, Transport and North Wales to provide Darren Millar with that update on the north Wales metro. FootnoteLink With respect to the clean air proposals, I would certainly encourage all colleagues to take the opportunity to seek to engage constructively with the White Paper and to come forward with their own suggestions as to how we can potentially ensure that, in future, we do have the clean air that we all aspire to and which will require interventions from all of us in all kinds of different ways. So, in the first instance, I think engaging constructively with that particular piece of work would be a useful first step.
Welsh: Byddaf i'n gofyn i Weinidog yr Economi, Trafnidiaeth a'r Gogledd roi'r wybodaeth ddiweddaraf honno i Darren Millar am fetro'r gogledd. FootnoteLink O ran y cynigion aer glân, byddwn i'n sicr yn annog pob cyd-Aelod i fanteisio ar y cyfle i geisio ymgysylltu'n adeiladol â'r Papur Gwyn a chyflwyno eu hawgrymiadau eu hunain ynghylch sut y gallwn ni sicrhau, yn y dyfodol, fod gennym yr aer glân yr ydym ni i gyd yn anelu ato ac a fydd yn gofyn am ymyriadau gan bob un ohonom mewn pob math o wahanol ffyrdd. Felly, yn y lle cyntaf, rwy'n credu y byddai ymgysylltu'n adeiladol â'r darn penodol hwnnw o waith yn gam cyntaf defnyddiol.